[{"text_idx": "#000002", "text": "UudisedKultuurAKEesti uudisedSportVa\u0308rsked raadiouudisedVa\u0308lisuudisedMenurus.err.eeMajandusTeadusnews.err.eeArvamusReitingudIlmViipekeelsedTVETVETV2ETV+RaadioVikerraadioRaadio 2KlassikaraadioRaadio 4Raadio TallinnLasteleJupiterJupiterArhiiv"}, {"text_idx": "#000005", "text": "ORC avamerepurjetamise Eesti ja Soome meistrivo\u0303istlustel oli regati Baltic Offshore Week teiseks pa\u0308evaks kavandatud pikk avamereso\u0303it, mis tavaliselt kestab 6-10 tundi, kuid ilmastikuolusid arvestades koostas peavo\u0303istlusjuht Madis Ausman distantsi sellele vastavalt veidi lu\u0308hema."}, {"text_idx": "#000006", "text": "A-klassi paadid saadeti 45nM pikkusele rajale ja va\u0308iksematel B-klassi paatidel tuli purjetada 35nM pikkune etapp. Laupa\u0308evane so\u0303it oli eriti oluline, kuna punktide kordaja oli 1,4 ja seda ei saa u\u0308ldskoorist maha arvestada. Klasside kaupa lisasid oma skoori vo\u0303idu Hiiumaa jaht Matilda 4 A-klassis ja B-klassis Team Pro4U Rootsist."}, {"text_idx": "#000008", "text": "Viimane ma\u0308rk enne finis\u030cit oli Katariina kai idapoi Tallinna lahel. Hommikune ennustus nii ilma kui esimeste finis\u030ceerijate aja suhtes pidas paika: nii nagu lubatud, hakkas vihma sadama kell 11 ning vihmas tuli purjetada kogu distants. Regati Line Honours ehk esimesena distantsi la\u0308binu tiitel kuulus Soome jahile Mercedes-Benz EQ Power (GP 42) Jani Lehtiga roolis, kes u\u0308letas finis\u030ciliini kell 16.30:19."}, {"text_idx": "#000009", "text": "A-klassis soosisid tugevamad tuuled ka grupi va\u0308iksemaid paate. 2021. aasta ORC C-klassi maailmameister Matilda 4 (J-112E) Juss Ojalaga roolis Dago Jahtklubist oli pa\u0308evaga rahul, o\u0308eldes, et palju allatuules purjetamist laupa\u0308evasel etapil andis neile vo\u0303imaluse konkureerida endast suuremate, X-41 tu\u0308u\u0308pi paatidega, kes edestasid Matilda 4 meeskonda esimesel pa\u0308eval."}, {"text_idx": "#000010", "text": "\"Ta\u0308na oli merel ku\u0308lm ja ma\u0308rg, aga purjetamise mo\u0303ttes oli super pa\u0308ev ja kokkuvo\u0303ttes fun! Distants oli va\u0308ga ha\u0308sti koostatud, tuult jagus kohati isegi kuni 23 so\u0303lmeni. Paadi kiirus kuni 11-12 so\u0303lme oli piisavalt hea, et u\u0308letada finis\u030cijoon fu\u0308u\u0308siliselt grupi esimeste paatide seas. Rajal tuli mitmetel jahtidel kohtuda suurte laevadega. Meie andsime teed u\u0308hele konteinerlaevale ja saime juurde ca minuti, kuid osad jahid said oluliselt rohkem kruiisilaevadega kohtudes. Ta\u0308nast ilmaprognoosi ja rada hommikul vaadates teadsime, et meil on eelis, kuna X-jahid ei suuda meil nii palju eest a\u0308ra so\u0303ita. Kui homseks lubatud tugeva ilma prognoos pu\u0308sib, siis loodame, et suudame ha\u0308sti so\u0303ita ka viimased lu\u0308hirajaso\u0303idud,\" lausus Juss Ojala optimistlikult.\""}, {"text_idx": "#000011", "text": "Senine u\u0308ldliider Olympic (X-41 mod) Tiit Vihuliga roolis sai laupa\u0308eval teise koha, vo\u0303idupaadist korrigeeritud ajaga maas nelja minuti ja 30 sekundiga. Kolmandaks so\u0303itnud jahti Forte (X-41) Kalevi Jahtklubist Jaak Jo\u0303giga roolis lahutas teisest kohast vaid 14 sekundit."}, {"text_idx": "#000012", "text": "U\u0308ldedetabelis on A-klassi liider Olympic 5,8 punktiga, ja\u0308rgneb Tanel Tamme juhtimisel Premium (X-41 mod) 12,6 punktiga ja Forte on 14,2 punktiga kolmas."}, {"text_idx": "#000014", "text": "Team Pro4U meeskond on senise vo\u0303istluse ka\u0308igu ja oma tulemusega va\u0308ga rahul. \" Meil oli ta\u0308na avamereso\u0303idul suurepa\u0308rane paadikiirus, hea start ja head mano\u0308o\u0308vrid ning isegi kui me ko\u0303iki tuulevahetusi ideaalselt ei vo\u0303tnud, purjetasime suhteliselt konservatiivselt ja suutsime vo\u0303ita. Nagu ikka, andsime kogu etapi jooksul endast parima ning meeskonnas oli suurepa\u0308rane keskendumine ja positiivne meeskonnavaim! Oleme o\u0303nnelikud, et oleme kahe pa\u0308eva pa\u0308rast juhtpositsioonil ning homme ja\u0308tkame lihtsalt purjetamist nii nagu sel na\u0308dalavahetusel oleme teinud!\""}, {"text_idx": "#000016", "text": "Pu\u0308hapa\u0308eval on ORC Eesti ja Soome meistrivo\u0303istluste viimane pa\u0308ev ning ja\u0308a\u0308nud on purjetada kuni kolm lu\u0308hirajaso\u0303itu Tallinna lahel."}, {"text_idx": "#000022", "text": "Rausberg ku\u0308mne naiskonnaga hooajast: loodame, et see ei ja\u0308a\u0308 viimaseks"}, {"text_idx": "#000026", "text": "ETV spordi lu\u0308hiuudised 29. septembril"}, {"text_idx": "#000028", "text": "Plaser maadluse hetkeolukorrast: lihtsatest oludest tipptegijaid ei su\u0308nni"}, {"text_idx": "#000030", "text": "Miks ku\u0308mnevo\u0303istlus Eesti sportlastele ja publikule meeldib?"}, {"text_idx": "#000043", "text": "Mitmed naiste vo\u0303rkpallikoondislased naasid algavaks hooajaks kodumaale"}, {"text_idx": "#000045", "text": "Aganits: loodan, et tiitel mo\u0303jus vo\u0303istkonnale vabastavalt"}, {"text_idx": "#000046", "text": "Tokyo OM-i 100 meetri jooksu kiireimad mehed vahetasid treenerit"}, {"text_idx": "#000047", "text": "Paul Aron: loodetavasti saan ja\u0308rgmiseks hooajaks vormel-2 sarja"}, {"text_idx": "#000053", "text": "Vaegkuuljatele ja -na\u0308gijateleKasutustingimusedIsikuandmete to\u0308o\u0308tlemisestJupiter+Jupiter IOLasteekraanRaadioteater"}]